Na temelju članka 74. Zakona o znanstvenoj djelatnosti i visokom obrazovanju (NN 123/03, 198/03, 105,04, 02/07, 46/07, 45/09, 63/11, 94/13, 139/13, 101/14, 60/15 i 131/17), članka 82. Statuta Veleučilišta u Rijeci od 16. ožujka 2015., KLASA: 003-05/15-01/07, URBROJ: 2170-57-01-15-4 (potpuni tekst od 31. listopada 2017.) članka 15. Pravilnika o studiranju (KLASA: 003-05/19-01/08, URBROJ: 2170-57-01-19-2) od 17. rujna 2019.

**VELEUČILIŠTE U RIJECI**, Trpimirova 2/V, Rijeka, OIB: 29573709870, koje zastupa dekan dr. sc. Saša Hirnig, prof. v. š. (u daljnjem tekstu: Veleučilište)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_ ul.\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_

(u daljnjem tekstu: student)

sklapaju sljedeći

**UGOVOR O STUDIRANJU IZVANREDNIH STUDENATA**

**NA PREDDIPLOMSKOM STRUČNOM STUDIJU**

**(SIGURNOST NA RADU)**

Članak 1.

Ovim Ugovorom utvrđuju se međusobna prava i obveze potpisnika Ugovora na preddiplomskom stručnom studiju **„Sigurnost na radu“** iz znanstvenog područja tehničke znanosti, znanstveno polje temeljne tehničke znanosti (u daljnjem tekstu preddiplomski stručni studij), završetkom kojeg se studentu izdaje diploma o stečenih 180 ECTS bodova i stječe naziv stručni prvostupnik/prvostupnica (baccalaureus/baccalaurea) inženjer/inženjerka sigurnosti i zaštite (bacc. ing. sec.).

Studij traje 3 godine.

Članak 2.

Ugovorne strane utvrđuju da je student temeljem provedenog natječajnog postupka stekao pravo na upis u prvu godinu studija u akademskoj godini 2021./2022.

Prilikom upisa prve godine studija student upisuje 60 ECTS bodova.

Članak 3.

Ugovorne strane suglasno utvrđuju da student ima poseban status \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ te se isti, sukladno točki 8. Odluke o modelu participacije studenata u troškovima studija na Veleučilištu u Rijeci u akademskoj godini 2021./2022., KLASA: 003-08/21-04/01, URBROJ:2170-57-01-21-47/ĐPK od 15. travnja 2021. godine, obvezuje platiti školarinu za akademsku godinu 2021./2022. u ukupnom iznosu od **3.160,00 kn.**

Školarina se uplaćuje na račun Veleučilišta u Rijeci, IBAN: HR6824020061100451485 s pozivom na broj - OIB studenta.

Student preuzima obvezu plaćanja troškova studiranja za vrijeme cjelokupnog trajanja studija u iznosima koji će biti utvrđivani za svaku akademsku godinu Odlukom o modelu participacije studenata u troškovima studija na Veleučilištu u Rijeci, sukladno Zakonu o znanstvenoj djelatnosti i visokom obrazovanju, Statutu Veleučilišta i naputcima Ministarstva znanosti i obrazovanja. Odluka će se za svaku akademsku godinu objaviti na mrežnoj stranici Veleučilišta.

Student nema pravo na povrat već uplaćene školarine ako se tijekom akademske godine ispiše sa studija, osim ako podnese zahtjev za ispis i povrat uplaćene školarine do 30. listopada tekuće godine za tu akademsku godinu. U tom slučaju Veleučilište pridržava pravo zadržavanja 10 % uplaćenog iznosa za pokriće manipulativnih troškova.

Ako student na višim godinama studija ne izvrši uplatu troškova studiranja sukladno Odluci opisanoj u stavku tri, te se ne upiše u sljedeću akademsku godinu, istekom roka za upis prestaje mu status studenta sukladno odredbama Pravilnika o studiranju koji će biti na snazi u trenutku ispunjavanja uvjeta za prestanak statusa studenta, a Veleučilište ima pravo zadržati do tada uplaćena sredstva.

Članak 4.

Uspjeh na studiju utvrđuje se stečenim ECTS bodovima u jednoj akademskoj godini.

Članak 5.

Veleučilište se obvezuje studentu omogućiti potpunu i kvalitetnu izvedbu studijskog programa, uredno pohađanje nastave te druga prava utvrđena studijskim programom, Zakonom o znanstvenoj djelatnosti i visokom obrazovanju, Statutom Veleučilišta, Pravilnikom o studiranju i drugim općim aktima Veleučilišta.

Članak 6.

Student ima pravo i obvezu uredno i na vrijeme ispunjavati sve obveze predviđene studijskim programom, Statutom Veleučilišta, Pravilnikom o studiranju i drugim aktima Veleučilišta.

Članak 7.

Studentu prestaje status studenta danom obrane završnog rada, danom ispisa sa studija Veleučilišta, istekom roka za upis u sljedeću akademsku godinu, istekom roka predviđenog za završetak studijskog programa, danom isključenja sa studija iz razloga predviđenih drugim općim aktima Veleučilišta.

Članak 8.

Student prenosi na Veleučilište neisključivo te sadržajno, prostorno i vremenski neograničeno pravo iskorištavanja pisanih radova izrađenih u okviru nastavnog programa (seminarski, diplomski, završni i drugi radovi), koje student izradi za vrijeme trajanja studija.

Student potpisom ovog Ugovora ovlašćuje Veleučilište da navedene radove trajno objavi na javnoj internetskoj bazi Nacionalne i sveučilišne knjižnice, Veleučilišne knjižnice i u repozitoriju Dabar.

Prava iz prethodnih stavaka student prenosi na Veleučilište bez naknade.

Student je dužan poštovati tuđa autorska i druga prava intelektualnog vlasništva te je osobno odgovoran u slučaju povrede tih prava.

Student se obvezuje nadoknaditi Veleučilištu cjelokupni iznos plaćen od strane Veleučilišta s osnove odgovornosti Veleučilišta prema trećoj osobi kao posljedice povrede autorskog ili drugog prava intelektualnog vlasništva treće osobe koju je počinio student.

Članak 9.

Na sva pitanja koja nisu regulirana ovim Ugovorom primjenjivat će se odredbe Zakona o znanstvenoj djelatnosti i visokom obrazovanju te općih akata Veleučilišta u Rijeci.

Članak 10.

Ugovorne strane svojim potpisom izražavaju suglasnost sa svim odredbama ovog ugovora.

Ugovor stupa na snagu danom potpisa ugovornih strana.

Članak 11.

U slučaju spora ugovorne strane utvrđuju nadležnost stvarno nadležnog suda u Rijeci.

Članak 12.

Ovaj ugovor sastavljen je u 3 (tri) istovjetna primjerka, od kojih 2 (dva) zadržava Veleučilište, a 1 (jedan) student.

KLASA: 602-04/21-10/13

URBROJ: 2170-57-04-21-\_\_\_\_\_\_\_

U Rijeci, \_\_\_\_\_\_\_\_\_\_\_\_\_\_\_\_\_

Veleučilište u Rijeci

Student Dekan

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ dr. sc. Saša Hirnig, p.p.